Orpo arvioi, että isoja leikkauksiakin on vielä edessä, jos työllisyydessä ei tapahdu selkeää käännettä parempaan. Hän onkin oppinut heti valtiovarainministerin tärkeimmät sanat: valtion rahat ovat vähissä.

– Kyllä tämä taloustilanne on erittäin haastava. Keväällä nähtiin jo vähän positiivisia signaaleja, niin erityisesti maailman tapahtumat, Brexit, useat kriisit, Yhdysvaltain viimeiset talousluvut, ne ovat tätä tunnelmaa kyllä laskeneet, Orpo sanoo MTV Uutisten haastattelussa.

– Ymmärrän oikein hyvin, jos työtön ei ota pienipalkkaista työtä jos ei siitä jää hänelle yhtään enempää käteen. Tai ei lähdetä muuttamaan toiselle paikkakunnalle. Siihen voi liittyä esimerkiksi oman asunnon kysymykset. Katsotaan oikeasti, miten voimme auttaa ihmistä että hänen kannattaa aina työllistyä.